./data/phi1038/phi001/phi1038.phi001.perseus-lat1.xml
Valerius Maximus
Iuuentius Thalna consul, collega Ti  Gracchi consulis iterum, cum in Corsica, quam nuper subegerat, sacrificaret, receptis litteris decretas ei a senatu supplicationes nuntiantibus, intento illas  animo legens caligine oborta ante foculum conlapsus mortuus humi iacuit  quem quid aliud quam nimio gaudio enectum putemus? en cui Numantia aut Karthago excindenda traderetur!